ଆମେରିକାର ଲସ୍ ଆଞ୍ଜେଲ୍ସର କାଲିଫର୍ନିଆ ୟୁନିଭରସିଟିରେ ହୋଇଥିବା ଗବେଷଣାରେ ଦର୍ଶାଯାଇଛି ଯେ ପ୍ଲାଜ୍ମା ଜେଟ୍ ୩୦ ସେକେଣ୍ଡରୁ କମ୍ ସମୟ ମଧ୍ୟରେ ଧାତୁ, ଚମଡ଼ା ଓ ପ୍ଲାଷ୍ଟିକ ପୃଷ୍ଠରେ କରୋନା ଭୂତାଣୁ ମାରିପାରେ ।
ନୂଆ ଦିଲ୍ଲୀଃ ସମଗ୍ର ବିଶ୍ୱରେ ଲୋକଙ୍କ ପାଇଁ ବିପଦ ସୃଷ୍ଟି କରିଥିବା କରୋନା ଭାଇରସକୁ (Coronavirus) ସମାପ୍ତ କରିବା ପାଇଁ ବୈଜ୍ଞାନିକ ସ୍ତରରେ ଗବେଷଣା କରାଯାଉଛି । ଏହାର ଔଷଧ ଓ ଟିକା ବିକଶିତ କରାଯାଉଛି । ଏହି ସମୟରେ ଏକ ଗବେଷଣାରେ ବୈଜ୍ଞାନିକମାନେ ଦାବି କରିଛନ୍ତି ଯେ କରୋନା ଭୂତାଣୁ ମାରିବା ପାଇଁ ପ୍ଲାଜମା ଜେଟ ଅତ୍ୟନ୍ତ ପ୍ରଭାବଶାଳୀ ଅଟେ । ଏହା ମାଧ୍ୟମରେ କରୋନା ଭୂତାଣୁ ୩୦ ସେକେଣ୍ଡରେ ମରାଯାଇପାରେ ।
